*Tämä artikkeli käsittelee Yhdysvaltain osavaltiota. Katso muut merkitykset täsmennyssivulta.*

**Montana** ([montana], amerikkalaisittain [mɑ:n'tænə]) on Yhdysvaltojen osavaltio. Se liittyi liittovaltioon 41. osavaltiona 8. marraskuuta 1889. Osavaltion nimi tulee luultavasti espanjan kielen vuorta tarkoittavasta sanasta "montaña".

Montanan pääkaupunki on Helena ja ainoa yli sadantuhannen asukkaan kaupunki Billings. Montana on kolmanneksi harvimpaan asuttu osavaltio Yhdysvalloissa.

Maantiede
---------

Montana ja Kanada jakavat 877 km pitkän osan maailman pisintä puolustamatonta valtionrajaa. Montana sisältää Glacierin kansallispuiston kokonaan ja osia Yellowstonen kansallispuistosta.

Montanan rajanaapureina ovat Kanadan provinssit Brittiläinen Kolumbia, Alberta ja Saskatchewan pohjoisessa, Yhdysvaltojen osavaltiot Pohjois-Dakota ja Etelä-Dakota idässä, Wyoming etelässä ja Idaho lännessä.

Vuoden kuumin kuukausi on heinäkuu, jolloin keskimääräinen ylin lämpötila Great Fallsissa on 28,6 astetta. Keskimääräinen alin on pakkasen puolella puoli vuotta marraskuusta huhtikuuhun, kylmimmillään joulu- ja tammikuussa −9,5 astetta.

* St. Maryn järvi Glacierin kansallispuistossa.St. Maryn järvi Glacierin kansallispuistossa.
* Maisema Montanan keskiosista: Missouri River Breaks National MonumentMaisema Montanan keskiosista: *Missouri River Breaks National Monument*
* Belly River Waterton Lakes -kansallispuistossaBelly River Waterton Lakes -kansallispuistossa

Historia
--------

Nykyinen Montana on ollut asuttuna esihistoriallisista ajoista alkaen. Alueen alkuasukkaat saivat käyttöönsä hevosia 1680-luvulla ja tuliaseet 1720-luvulla. Alue siirtyi Yhdysvalloille Napoleonilta osana Louisianan ostoa vuonna 1803. Siitä tuli osavaltio vuonna 1889. Suomalaisia on siirtolaisvuosina muuttanut Montanaan jonkin verran. Beltin kunnan alueella on kiinteistörekisterissä nähtävissä vieläkin suomalaisia nimiä.

Hallinto
--------

Osavaltion parlamenttitalo.
Montanan lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 50 jäsentä, alahuoneessa eli edustajainkokouksessa on sata jäsentä.

Ylintä toimeenpanovaltaa käyttää kuvernööri.

Montana on jaettu 56 piirikuntaan.

Talous
------

Montanan maatalouden tärkeimpiä tuotteita ovat nautakarja, vehnä, ohra, heinä ja sokerijuurikas. Tärkein teollisuuden ala on petrokemian teollisuus. Työttömyysaste oli 6,5 % tammikuussa 2012.

Montana tuottaa noin viisi prosenttia maan kivihiilituotannosta, ja sillä on suurimmat hyödynnettävissä olevat kivihiilivarat. Osavaltion viisi öljynjalostamoa käyttävät pääosin Kanadasta ja Wyomingistä tuotua raakaöljyä. Vesivoiman tuottajana se on osavaltioista viidennellä tilalla. Noin kahdeksan prosenttia sähköstä tuotetaan suurilla tuulivoimaloilla.

Glacierin ja Yellowstonen kansallispuistot houkuttelevat huomattavia määriä turisteja Montanaan.

### Liikenne

Montanan lentoasemista 36:lla oli kaupallista liikennettä vuonna 2014. Niistä 14:ltä lähti yli 100 matkustajaa. Vilkkain oli Bozemanin Yellowstonen kansainvälinen lentoasema, jolta lähti yli 510 000 matkustajaa. Muita suurimpia olivat Billings-Loganin kansainvälinen lentoasema (420 000 lähtevää matkustajaa), Missoulan kansainvälinen lentoasema (350 000), Glacier Parkin kansainvälinen lentoasema (237 500) ja Great Fallsin kansainvälinen lentoasema (183 000).

Osavaltion suurin rautatieyhtiö on BNSF Railway, jonka raideverkosto kattaa lähes koko osavaltion. Amtrakin matkustajajunista *Empire Builderin* reitti kulkee Montanan halki itä-länsisuunnassa.

Väestö
------

Montanan 990 000 asukkaasta 89,7 % on valkoisia. Osuus on suurempi kuin Yhdysvalloissa keskimäärin (77,9 %, tiedot vuosilta 2010–2012).

Kulttuuri
---------

Suurin osa osavaltion kulttuurielämästä pyörii yliopistojen ja korkeakoulujen ympärillä. Omien opiskelijoidensa ja henkilökuntansa esitysten lisäksi ne kutsuvat vierailevia esiintyjiä Montanaan.

Nykyisen Montanan alueella vuonna 1876 käyty Little Bighornin taistelu näytellään uusiksi vuosittain crow-intiaanien reservaatissa. Rodeoita ja rivitanssiryhmiä on paljon.

Montanalaiset joukkueet eivät pelaa urheilun pääsarjoissa. Alemmissa sarjoissa on joitakin baseball-joukkueita, jotka pelaavat Kalliovuorten alueen Pioneer Leaguessa. Montanalaiset yksilöurheilijat ovat menestyneet lähinnä luistelussa.

Osavaltiossa on 15 hiihtokeskusta.

Lähteet
-------

1. ↑  Annual Estimates of the Resident Population for the United States, Regions and States: April 1, 2010 to July 1, 2014 (CSV)  heinäkuu 2014. U.S. Census Bureau. Viitattu 31.1.2015. (englanniksi) |
2. 1 2
3. ↑  Yhdysvaltain osavaltioiden nimien kirjoitus- ja ääntöasut (PDF) *Kielitoimiston ohjepankki*. Kotimaisten kielten keskus. Viitattu 27.11.2022.
4. ↑  Explore the States  2000-2009. Library of Congress in Washington, D.C..  Arkistoitu 25.8.2009. Viitattu 21.8.2009. (englanniksi)
5. ↑  Brinkhoff T: Citypopulation *citypopulation.de*. Viitattu 20.8.2009. (englanniksi)
6. ↑  Netstate NSTATE, LLC.. Viitattu 21.8.2009. (englanniksi)
7. ↑  Great Falls, Montana Climatological Information WMO. Viitattu 8.2.2014.
8. ↑  Montana Timeline (Arkistoitu – Internet Archive)
9. ↑  General Montana State History US 50. Viitattu 27.3.2012. (englanniksi)
10. ↑  Montana State Legislature US Legal. Viitattu 19.1.2014.
11. ↑  Montana Counties Home Town Locator. Viitattu 19.1.2014.
12. ↑  Economy of Montana *Learn About the 50 States*. Netstate.com. Viitattu 27.3.2012. (englanniksi)
13. ↑  Montana  27.3.2012. Bureau of Labor Statistics. Viitattu 27.3.2012. (englanniksi)
14. ↑  Montana State Profile and Energy Estimates *EIA*.  18.1.2018. Viitattu 7.10.2018.
15. ↑  Calendar Year 2015 Enplanements by State (PDF) Federal Aviation Administration. Viitattu 28.10.2016. (englanniksi)
16. ↑  Montana Division Map (PDF)  15.9.2016. BNSF Railway Company.  Arkistoitu 28.10.2016. Viitattu 28.10.2016. (englanniksi)
17. ↑  Empire Builder Amtrak. Viitattu 28.10.2016. (englanniksi)
18. ↑  State & County QuickFacts US Census Bureau.  Arkistoitu 8.11.2011. Viitattu 19.1.2014.
19. ↑  Race: Definition *State & County QuickFacts*. UC Sensus bureau.  Arkistoitu 19.12.2013. Viitattu 19.1.2014.
20. 1 2  Montana Encyclopedia Britannica. Viitattu 19.1.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Montana**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvallat Yhdysvaltain hallinnolliset alueet |
| --- |
|  |
| Osavaltiot | 
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington
* Wisconsin
* Wyoming

 |  |
|  |
| Liittopiiri | 
* Washington (DC)

 |
|  |
| Saarialueet | 
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret

 |
|  |
| Erillisalueet | 
* *Bajo Nuevo ja Serranilla*
	+ kiistanalaisia
* Bakerinsaari
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Wakensaari

 |
|  |
| 
* luettelo Yhdysvaltain osavaltioista ja territorioista
* intiaanireservaatti

 |

 |